**Stengata 10** er et hus på Værlesanden i Moss med lang historisk bakgrunn. Huset har tidligere hatt adressene Steengaden 10, Stengaden 10, Stengade 10, Stengate 10, Stengaten 10 og nå Stengata 10. Huset består i dag av 3 leiligheter. Leilighet H0101 er en etasje, har bruksareal på 61 kvadratmeter og har en verdi på ca. 2 950 000kr. Leilighet H0102 er to etasjer, har et bruksareal på 55 kvadratmeter og har en verdi på ca. 2 795 000kr. Leilighet H0201 er to etasjer, har et bruksareal på 111 kvadratmeter og har en verdi ca. 4 668 000kr. Huset er også vernet etter PBL.

| Kulturminne-ID | 236869 |
| --- | --- |
| Informasjon fra Kulturminnesøk.no | Stengata 10 er en boligeiendom som ble bygd i ca. 1816. Boligen ligger på Værlesanden som er et område nord for Værlebukta. Huset er sammenbygd med Stengata 12. |
| Oppført/ endret (år) | 1816 |
| Byggestil, materialer | Empirestil, stein og tre |
| Antall etasjer | 2 |
| Matrikkelnummer | 10 (gammelt matrikkelnummer: 385) |
| Gård/ Bruk | Bolig/bosetning siden tidlig 1800-tallet |

Værlesanden
-----------

Værlesanden er et område ved kanalen i Moss. Før kanalen ble gravd ut i 1855, forbandt Værlesanden Jeløy og Moss. Da kanalen ble gravd ut på 1850-tallet forsvant mye av Værlesanden. Før 1841 var området ikke knyttet til Moss, da det tilhørte Rygge. Mellom 1797 og 1810 var området ikke bebygget, men både før og etter bodde det noen strandsittere der, hvor noen av dem hadde saltkokeri. Strandsittere fikk navnet sitt fordi de bodde på "Sanden". Mange av dem hadde yrker tilknyttet til sjøen, men det var også mange som hadde andre yrker som smeder, kobberslagere, skreddere og møllere.

Gata Værlesands Bakgate øst for Sykehusgata og Stengata er det eneste minnet i dag om områdets fellesnavn fra gamle dager. Flesteparten av boligene har og ligger på Strandgatens "innside". Selv om området er blitt mindre og mindre opp igjennom årene, er det fortsatt noen hus og mennesker igjen. Husene har etter hvert mistet sin nær kontakt med sjøen, årsaken av dette er utbygging av havnen.

Byggestil
---------

Empirestil er en stilretning innenfor arkitektur som oppstod i Frankrike på tidlig 1800-tallet under keiser Napoleon. Derfor kalles det også keiserstil. Empirestil var utrolig populært i Norge mellom 1810 og 1840. Det kongelige slottet i Norge er et eksempel på empirestil, og det ble bygd i 1825. Noen kjennetegn for empirestil er simpelhet, symmetri og naturlighet.

Stengata er delt i flere leiligheter og består av 2 etasjer. Huset har også en stor og fin bakgård som blant annet har blitt brukt til fritidsaktiviteter.

Eksakt dato av byggingen av husets påbegynnelse og ferdigstilling er uvisst, men det dateres til ca. 1816.

Historie
--------

Stengata 10 er vernet etter PBL. Det at et hus er vernet etter PBL, betyr at det er et verneverdig kulturminne. For at et kulturminne skal være verneverdig, må det ha gått gjennom en kulturhistorisk vurdering og blitt identifisert som verneverdig.

I 1929 fikk huset innlagt vann etter en søknad fra daværende eier E. Dahl til byingeniøren.

På sent 1900-tallet var det mange ungdommer som herjet på Værlesanden og gjorde ting som for eksempel å spille fotball og kaste på stikka i gatene, men bakgården til Stengata 10 var også et populært sted å være for ungdommen. Bakgården var stor og hadde mye rom for aktiviteter. De hadde en bokseklubb der hvor ungdommen hadde boksehansker og kampene gikk på tur mellom de som ville være med på det.

Referanser
----------

1. ↑  «Digitalarkivet tellingskretser».
2. ↑  «Hjemla boliginformasjon».
3. ↑  «Værlesanden».
4. ↑  «Empirestil».
5. ↑  «Kulturminnesøk».
6. ↑  «Ord og begrep Kulturminnesøk».
7. ↑  «Weblager dokumenter».

|  |  |
| --- | --- |
| Oppslagsverk/autoritetsdata | Riksantikvaren kulturminne
 |